
LIETUVOS RESPUBLIKOS SEIMAS
NUTARIMAS
DĖL 2021 METŲ PASKELBIMO LIETUVAI PAGRAŽINTI DRAUGIJOS METAIS

2020 m.                       d. Nr.
Vilnius
Lietuvos Respublikos Seimas,
atsižvelgdamas į tai, kad 2021 metais sukanka 100 metų nuo Lietuvai pagražinti draugijos įkūrimo;
vertindamas tai, kad Lietuvai pagražinti draugija telkė visuomenę, ugdė pilietiškumą ir patriotizmą, įvairias būdais gražino Lietuvą;
[bookmark: _GoBack]siekdamas paminėti Lietuvai pagražinti draugijos 100 metų jubiliejų, nutaria:
1 straipsnis.
Paskelbti 2021 metus Lietuvai pagražinti draugijos metais.
2 straipsnis.
Pasiūlyti Lietuvos Respublikos Vyriausybei:
1) iki 2020 m. gruodžio 31 d. parengti ir patvirtinti Lietuvai pagražinti draugijos metų programą;
2)  2021  metų valstybės biudžete numatyti lėšų Vyriausybės patvirtintai Lietuvai pagražinti draugijos metų programai įgyvendinti.

